Diari Oficial de la Generalitat Valenciana


Sumari del DOGV 4364, del 24-10-2002 (2002/11001)

ORDE de 10 de octubre de 2002, de la Conselleria de Medi Ambient, per la qual s'establix un règim de subvencions destinades a la realització d'activitats de voluntariat ambiental relacionades amb el foment de les aus insectívores i rates penades i altres activitats relacionades amb el control de plagues forestals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11927


Data del document
:   10-10-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * protecció del medi ambient
    * protecció del bosc
    * ajuda pública
    * voluntariat social
    * suport econòmic
    * ocell

ORDE de 10 de octubre de 2002, de la Conselleria de Medi Ambient, per la qual s'establix un règim de subvencions destinades a la realització d'activitats de voluntariat ambiental relacionades amb el foment de les aus insectívores i rates penades i altres activitats relacionades amb el control de plagues forestals. [2002/A11450]
  
La conservació dels valors mediambientals del nostre territori és un dels objectius prioritaris de la societat, per la qual cosa existix per part de distintes associacions una inquietud per participar en activitats de voluntariat que contribuïsquen al desenrotllament d'actituds positives cap al nostre patrimoni forestal i, en especial, per mitjà del foment d'aus insectívores i rates penades, destinat a incrementar la diversitat biològica de les forests i el control de plagues de les espècies forestals.
  
El foment de la participació ciutadana en les tasques de promoció i protecció de les forests és un dels objectius de la Llei 3/1993, Forestal de la Comunitat Valenciana.
  
Considerant necessari donar cabuda en el voluntariat ambiental a organitzacions el fi principal del qual no siga la defensa enfront d'incendis forestals.
  
En virtut d'això, a proposta de la Direcció General de Recursos Forestals i de conformitat amb el que disposa l'article 35 de la Llei 5/1983, de 30 de desembre, de Govern Valencià, i l'article 47.3 del text refós de la Llei de la Hisenda Pública de la Generalitat Valenciana, aprovada per Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Article 1
  
Establir un règim de subvencions per a activitats de voluntariat ambiental a càrrec del capítol IV de la secció 14, Conselleria de Medi Ambient; servici 04, Direcció General de Recursos Forestals; Programa 442.40, Restauració i Protecció dels Recursos Naturals, línia T480800, «Voluntariat per al foment de les aus insectívores», dels pressuposts de la Generalitat Valenciana, la dotació de la qual estarà en funció de l'assignació que per a este règim de subvencions establisquen les corresponents lleis de pressuposts.
  
Article 2
  
Aprovar les bases per què es regirà el present règim de subvencions i que figuren com a annexos a esta orde.
  
Article 3
  
La convocatòria d'ajudes, establida en esta orde amb caràcter general, es farà d'acord amb l'Orde de 26 de setembre de 1994, de la Conselleria d'Economia i Hisenda, per la qual cosa la concessió estarà condicionada a l'existència en el pressupost de l'exercici següent de crèdit suficient i adequat.
  
En tot el no regulat en esta orde, s'estarà al que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i el Reial Decret 152/1996, de 6 de febrer.
  
Article 4
  
Amb caràcter general el termini de presentació serà des de l'1 de setembre al 30 d'octubre de l'any anterior al de la realització de les activitats previstes.
  
DISPOSICIÓ TRANSITÒRIA
  
Primera
  
Fins que no es constituïsca el Registre d'entitats de Voluntariat de la Comunitat Valenciana, la presentació del certificat de la seua inscripció en este, a què es fa referència en l'annex I d'esta orde dins de la base quarta de l'apartat 4.2, se substituirà per la presentació del certificat d'inscripció En el Registre d'associacions i Fundacions de la Comunitat Valenciana i una còpia cotejada dels estatuts de l'associació.
  
Segona
  
Per a les activitats de l'any 2003, s'establix com a període extraordinari de presentació de sol·licituds el comprés entre l'1 i el 30 de novembre de l'any 2002.
  
DISPOSICIONS FINALS
  
Primera
  
Es delega al director general de Recursos Forestals la facultat d'anul·lar total o parcialment la subvenció concedida quan l'activitat no es realitze d'acord amb el projecte que va ser objecte de subvenció, o no estiga justificada convenient segons esta convocatòria, facultant-lo perquè en l'àmbit de les seues competències, prenga les mesures oportunes per a dur a terme el que es disposa en la present orde.
  
Segona
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà al de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí de la interposició del recurs potestatiu de reposició davant de la Conselleria de Medi Ambient en el termini d'un mes des de l'endemà al de la seua publicació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.
  
València, de 10 de octubre de 2002
  
El conseller de Medi Ambient,
  
FERNANDO MODREGO CABALLERO
  
ANNEX I
  
Bases per què es regula el règim de subvencions destinades a la promoció d'activitats de voluntariat ambiental.
  
Primera. Beneficiaris
  
1.1 Podran sol·licitar subvencions les organitzacions i entitats de voluntariat, segons la definició que d'elles fa la Llei 4/2001, de Voluntariat, entre els fins de la qual figuren la defensa i conservació de la naturalesa i l'educació ambiental, o bé demostren una trajectòria consolidada en este camp.
  
1.2 Les entitats o organitzacions hauran de reunir els requisits següents:
  
a) Estar legalment constituïts i inscrites en el Registre d'Entitats de Voluntariat de la Comunitat Valenciana.
  
b) Tindre el seu àmbit d'actuació, total o parcialment, a la Comunitat Valenciana.
  
c) Disposar de l'estructura suficient per a garantir el compliment dels objectius.
  
Segona. Objecte i actuacions a realitzar
  
Serà objecte de subvenció l'execució de projectes d'activitats de voluntaris que puguen contribuir a la consecució d'alguns d'estos objectius:
  
- Foment de les poblacions d'aus insectívores i rates penades arborícoles a les forests de la Comunitat Valenciana, per mitjà de la instal·lació de caixes niu en zones boscoses.
  
- Revisió de l'ocupació de caixes niu col·locades en campanyes anteriors.
  
- Altres activitats relacionades amb el control de plagues forestals
  
Tercera. Quanties de les ajudes
  
Les subvencions podran finançar fins al 100% de l'execució dels projectes, sent l'ajuda màxima a rebre per cada projecte de 3.000 euros, d'acord amb els mòduls següents:
  
I. Gastos d'alimentació. Import màxim 1.500 euros.
  
II. Transport, lloguer de vehicles, gasolina, dietes de desplaçament. Import màxim 1.500 euros.
  
III. Material fungible necessari per a la correcta realització del projecte, inclosos les caixes nius o els materials necessaris per a construir-los. Import màxim 1.500 euros, sent el cost màxim admés per caixa niu de 15 euros.
  
IV. Servicis, sempre que no signifiquen una subcontractació parcial o total del projecte (publicacions, comunicacions, etc.). Import màxim 600 euros.
  
V. Altres gastos. Import màxim 150 euros. En este mòdul es poden incloure gastos de difícil justificació, en una quantia de fins al 5% del total subvencionat, indicant el seu destí i relació amb el projecte subvencionat.
  
VI. Gastos de personal. Import màxim fins al 10% del total concedit.
  
VII. Gastos d'allotjament del personal voluntari. Import màxim 1.000 euros.
  
L'import de les subvencions regulades per la present orde en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
  
La Conselleria de Medi Ambient, dins de les seues disponibilitats, podrà facilitar les caixes niu necessàries per a la realització de les activitats subvencionades.
  
Quarta. Sol·licituds i documentació
  
4.1 Les sol·licituds ajustades al model normalitzat annex i tota la documentació requerida es podran presentar en els registres de les direccions territorials de la Conselleria de Medi Ambient a Alacant, Castelló i València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2 L'admissió a tràmit d'una sol·licitud no generarà cap compromís sobre la seua subvenció.
  
Les entitats sol·licitants hauran de presentar la documentació següent:
  
- Sol·licitud tipus segons model normalitzat.
  
- Certificat de la seua inscripció en el Registre d'Entitats de Voluntariat de la Comunitat Valenciana.
  
- Els grups que no hagen participat en campanyes precedents, dossier de les activitats realitzades per l'entitat en l'àrea de conservació de la naturalesa i el voluntariat ambiental.
  
- Memòria o projecte, amb els següents continguts mínims: títol, objectiu, àmbit d'actuació, nombre de persones voluntàries, nombre de caixes niu que es van a col·locar i revisar, calendari detallat de l'activitat.
  
- En el cas que, en les activitats recollides en la memòria, figure la revisió de l'ocupació de les caixes niu, s'hauran de presentar els carnets d'anelladors de les persones que vagen a realitzar l'activitat o una declaració jurada que l'activitat es realitzarà per persones que disposen dels mencionats carnets.
  
- En el cas que l'activitat es realitze en forests que no siguen gestionades per la Conselleria de Medi Ambient, s'haurà d'adjuntar una autorització del propietari de la forest en la qual figure explícitament l'entitat a què s'autoritza així com l'activitat permesa.
  
- Pressupost desglossat segons els diferents mòduls recollits en la base tercera, així com import sol·licitat que en cap cas podrà superar els imports màxims establits.
  
- Fotocòpia compulsada del número d'identificació fiscal o codi d'identificació fiscal de l'entitat sol·licitant.
  
- Imprés d'alta a tercers per a pagaments de la Generalitat Valenciana, degudament segellat per l'entitat bancària i firmat per la persona amb capacitat de l'entitat sol·licitant (model 27629)
  
- Declaració si és procedent, que acredite l'existència de sol·licitud o obtenció d'altres subvencions percebudes o reconegudes d'altres administracions públiques o de qualsevol entitat pública o privada, pel mateix concepte.
  
4.3 La realització de les activitats que constituïsquen el contingut essencial dels programes no podrà ser objecte de subcontractació o contractació específica de servicis.
  
Quinta. Valoració i tràmit
  
Una vegada presentades les sol·licituds, estes seran examinades pels Servicis Tècnics de la Direcció General de Recursos Forestals, sol·licitant-se d'acord amb l'article 71 de la Llei 30/1992 l'esmena de les errades apreciades.
  
Passant posteriorment a la seua valoració i selecció per una comissió integrada per:
  
- El director general de Recursos Forestals en qualitat de president.
  
- Una persona representant de les direccions territorials de la Conselleria de Medi Ambient.
  
- Una persona representant de la Secretaria General Administrativa de la Conselleria de Medi Ambient.
  
- Una persona representant del Servici de Gestió Forestal.
  
- Una persona representant del Servici de Conservació i Gestió de la Biodiversitat.
  
Per a la concessió de subvencions, la comissió puntuarà cada un dels projectes en funció dels següents criteris de valoració.
  
a) Valoració de les activitats realitzades en anteriors convocatòries. 0 - 20 punts.
  
b) Proposta de revisió de l'ocupació de caixes niu col·locades en campanyes anteriors. 0 - 15 punts.
  
c) Realització d'activitats en espais naturals protegits. 0 ?10 punts.
  
d) Realització d'activitats en muntanyes en què la joventut i uniformitat de l'arbratge no permeta l'existència de buits que servisquen de nius per a les aus i rates penades. 0 - 10 punts.
  
e) Realització d'activitats en les forests, arreplegades en els annexos, en les quals s'ha detectat major necessitat de foment d'esta activitat per presentar problemes crònics de plagues forestals. 0 - 15 punts.
  
e) El grau d'adequació entre el gasto previst i els objectius perseguits pel projecte. 0 - 10 punts.
  
f) Experiència prèvia en activitats de voluntariat, prou documentada. 0 - 5 punts.
  
g) L'obertura de l'activitat a persones alienes a l'entitat sol·licitant, i en especial la implantació del voluntariat en la zona d'actuació. 0 - 5 punts.
  
h) Promoure activitats que faciliten la integració de persones amb minusvalideses, física, psíquica o social. 0 - 5 punts.
  
i) La coordinació de les activitats proposades amb altres grups o entitats. 0 - 5 punts.
  
Seran exclosos aquells projectes en els quals es practique qualsevol política discriminatòria en la selecció dels seus participants.
  
5.1 La comissió avaluadora realitzarà d'ofici totes les actuacions estime necessàries que per a la determinació, coneixement i comprovació de les dades en virtut dels quals s'ha de pronunciar la resolució.
  
5.2 La proposta de resolució haurà d'incloure la relació de sol·licitants per als que es proposa subvenció, el cost acceptat de les accions objecte de subvenció i la seua quantia, procediment d'avaluació i zona d'actuació, així com la relació de peticions desestimades i la raó.
  
5.3 Una vegada resolt el procediment pel conseller de Medi Ambient, es publicarà en el Diari Oficial de la Generalitat Valenciana. La resolució serà també notificada als interessats.
  
5.4 El termini màxim per a resoldre les sol·licituds d'ajudes serà de tres mesos comptats a partir de la publicació de l'orde anual de quanties. Transcorregut el dit termini sense que haguera recaigut resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
5.5 La concessió de la subvenció no eximix del compliment d'altres normatives i en especial les referides a la tramitació de permisos d'acampada, ús d'albergs, etc., els quals hauran de ser sol·licitats en funció del seu propi règim.
  
Sexta. Obligacions dels beneficiaris
  
Tots els beneficiaris hauran d'acceptar la coordinació de les seues activitats per part de la Conselleria de Medi Ambient, en especial l'exercida a través dels tècnics responsables, tècnics comarcals i agents mediambientals, als quals s'haurà de comunicar de manera prèvia l'inici i finalització de les activitats, per mitjà d'actes elaborades per a tal fi. Les dites actes seran adjuntades a l'expedient, sent requisit previ a la percepció de la subvenció concedida.
  
Així mateix, hauran d'acceptar de manera expressa les obligacions arreplegades en els apartats següents:
  
6.1 Acceptar les normes fixades en esta convocatòria, així com aquelles que la Direcció General de Recursos Forestals establisca per al seu desenrotllament i seguiment i en especial, enviar parts periòdics de la seua activitat d'acord amb la sistemàtica establida.
  
6.2 Nomenar un director tècnic del projecte, que es convertirà en interlocutor vàlid amb la Conselleria de Medi Ambient en tot allò que s'ha relacionat amb el desenrotllament del projecte, havent de comunicar per escrit este nomenament.
  
6.3 Comunicar per escrit les modificacions que es produïsquen en el desenrotllament del projecte subvencionat.
  
6.4 Presentar, una vegada acabades les activitats, una memòria que contemple la totalitat del projecte realitzat i els resultats aconseguits, estructurada en els apartats següents: presentació, descripció de les activitats, formació, material divulgatiu emprat, missions realitzades, relació completa del personal participant, mitjans de transport emprats, pressupost final, resum estadístic, avaluació global i impressions.
  
6.5 Presentar degudament omplides les fitxes de col·locació i revisió d'ocupació de les caixes niu col·locades o revisades, segons els models establits per la Conselleria de Medi Ambient.
  
6.6 Admetre la presència del personal designat per la Conselleria de Medi Ambient per a supervisar i coordinar les activitats.
  
6.7 Qualsevol anunci, material imprés o publicació i difusió en premsa de l'activitat, inclosa la impressió de camisetes i distintius per a vehicles, així com el material de difusió complementari que es distribuïsca entre els visitants haurà de reflectir que ha sigut subvencionat per la Conselleria de Medi Ambient.
  
6.8 El sotmetiment a les actuacions de control financer en relació amb la subvenció concedida que corresponen a la Intervenció General de la Generalitat Valenciana.
  
6.9 Comunicar per escrit a la Conselleria de Medi Ambient l'obtenció de qualsevol altra ajuda o subvenció per a la mateixa finalitat, procedent de qualssevol altres administracions o ens públics.
  
6.10 Esta subvenció no és incompatible amb la procedent de l'orde de voluntariat ambiental referent a la defensa enfront d'incendis forestals, encara que els gastos generats només podran ser subvencionada per una de les dos línies.
  
6.11 Subscriure o disposar un assegurança d'accidents i responsabilitat civil que cobrisca tant el personal voluntari com a terceres persones. Esta condició tindrà caràcter previ a l'inici de l'activitat.
  
6.12 Les entitats acollides a la present orde hauran d'establir normes internes de funcionament que no autoritzen la conducció de vehicles tot terreny a persones amb una antiguitat de permís de conduir igual o inferior a dos anys, llevat que estes hagueren seguit un curs homologat de conducció d'este tipus de vehicles.
  
6.13 No tindre deutes pendents amb la Generalitat Valenciana.
  
6.14 Acceptar les normes que establisca la Conselleria de Medi Ambient, en els logotips dels vehicles i en les caixes niu que siguen finançades a càrrec de la present subvenció.
  
Sèptima. Procediment de pagament
  
El procediment d'abonament es realitzarà d'acord amb els terminis i requisits que establix la Generalitat en el seu procediment administratiu, per la qual cosa en cap moment s'entendrà que este té caràcter immediat.
  
En qualsevol cas el procediment de pagament s'atindrà al que es dispose en la legislació aplicable en cada moment i en especial al que establisca la corresponent llei de pressuposts.
  
Octava. Justificació de les actuacions a realitzar
  
8.1 Tots els beneficiaris queden obligats a presentar la justificació de tots els gastos efectuats per a la realització dels projectes subvencionats fins a aconseguir, almenys, l'import total del cost acceptat.
  
8.2 Les dietes d'alimentació podran ser justificades per alguna de les formes següents:
  
a) Presentant les factures o tiquets dels establiments on s'haguera efectuat el servici de restauració, identificant clarament el nombre de persones ateses, el preu unitari i data. No podran ser acumulats servicis efectuats en un termini superior d'un mes.
  
b) Per mitjà de la indemnització econòmica corresponent a cada voluntari, adjuntant full de gastos desglossada firmada pel perceptor.
  
c) Per la presentació de factures de compra de comestibles, en qualsevol cas i siga quin siga l'import, ha d'haver-hi identificació clara del destinatari. No s'admetran tiquets de compra que no estiguen avalats per la seua corresponent factura.
  
d) Les opcions anteriors són incompatibles per a un mateix període.
  
e) En cap cas podran superar-se els 18,00 euros/dia/persona.
  
8.3 Combustibles, prestació de servicis, lloguer de cotxes, etc.
  
a) Presentant factures amb l'he rebut corresponent dels establiments que hagen realitzat la prestació.
  
b) No es podran presentar factures que agrupen servicis prestats en terminis superiors al mes.
  
c) No són vàlids els lloguers de vehicles entre particulars.
  
d) Els gastos de locomoció es proposaran en funció dels dies efectius d'activitat.
  
8.4 Compensacions per utilització de vehicles propis.
  
Per mitjà de full de ruta corresponent firmada pel perceptor. Es fixa en 0,15 euros/km en el cas de turismes, i en 0,05 euros/km per a motocicletes, les quantitats màximes a percebre. En este cas no es podran presentar per al mateix vehicle gastos de gasolina o manteniment.
  
8.5 Gastos de personal
  
a) Còpia compulsada del contracte i de les nòmines firmades per les persones que hagen treballat directament en els projectes subvencionats, així com els justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats retingudes corresponents a l'impost sobre la renda de les persones físiques (IRPF).
  
b) El règim de becaris s'atindrà al que establix la legislació vigent sobre esta modalitat, havent d'acreditar documentalment en qualsevol cas la publicitat de la seua convocatòria, i el caràcter formatiu per al perceptor.
  
8.6 Gastos de difícil justificació
  
Fins al 5% del total de subvencionat podrà considerar-se com a gastos de difícil de justificació, acceptant-se en este cas com a documentació justificativa nota explicativa en què s'explique el seu destí i la seua relació amb el projecte subvencionat.
  
8.7 General
  
a) En qualsevol documentació relacionada amb vehicles, s'haurà d'indicar la seua matrícula, junt amb l'activitat a què s'assigna el gasto.
  
b) Seran objecte d'aprovació prèvia per part de la Conselleria de Medi Ambient els gastos següents:
  
- Publicacions, material imprés, etc.
  
- Gastos en formació.
  
- Material de comunicacions.
  
- Model de caixes niu.
  
c) Per material fungible s'entén tot aquell que tinga una vida útil semblant a la d'execució del projecte.
  
8.8 Tota la documentació justificativa es presentarà acompanyada de la seua relació detallada conforme al model descrit en l'annex de la present orde. En el cas que els justificants no siguen presentats junt amb la memòria final d'activitats, s'haurà d'adjuntar full aclaridor de cada una de les partides. No serà admesa aquella documentació que incomplisca els requisits assenyalats.
  
8.9 Aquelles entitats que estiguen subvencionades en dos o més projectes hauran de presentar tota la documentació justificativa diferenciada per a cada un dels mateixos. En el cas de gastos globals s'haurà d'indicar els percentatges assignats a cada projecte.
  
Novena. Reintegrament de quantitats
  
Segons establix l'article 47.9 del text refós de la Llei d'Hisenda Pública de les Generalitat Valenciana, correspondrà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el cas que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar, correspondrà el reintegrament de l'excés obtingut sobre el cost de l'activitat exercida, quan la subvenció principal siga de la Generalitat Valenciana.
  
Deu. Altres
  
10.1 La documentació per a la justificació i la memòria final de l'activitat es presentarà quinze dies hàbils amb posterioritat a la finalització de l'activitat i sempre abans de l'1 de novembre de cada any.
  
10.2 La Conselleria de Medi Ambient podrà, si ho considera convenient, anul·lar totalment o parcialment la subvenció atorgada quan l'activitat no es realitze d'acord amb el projecte que va ser objecte de subvenció, o no estiga justificada convenientment segons esta convocatòria.
  
10.3 La Conselleria de Medi Ambient establirà els mòduls mínims de formació que hauran de complir tots els participants.
  
10.4 Així mateix establirà mitjans de suport tècnic que faciliten la gestió i realització del projecte.
  
10.5 Tot el personal voluntari rebrà acreditació de la seua condició, així com certificat exprés, una vegada finalitzada l'activitat, de la seua participació en esta. Igualment, la Conselleria articularà la norma per a establir una uniformitat en la vestimenta a utilitzar pels voluntaris en l'exercici de la seua activitat.
  
10.6 La Conselleria de Medi Ambient podrà cedir temporalment en ús, dins de les seues disponibilitats el material que es considere oportú per a la correcta realització de les activitats.
  
10.7 Les direccions territorials de la Conselleria de Medi Ambient nomenaran un responsable tècnic del desenrotllament del programa de voluntariat ambiental en la província.
  
ANNEX V
  
Relació de forests en les quals es pretén fomentar la col·locació de caixes niu
  
Les forests en què es pretén fomentar la col·locació de caixes niu seran les incloses en els següents termes municipals, no obstant això, l'activitat es pot realitzar en qualsevol terme municipal de la Comunitat Valenciana encara que no estiga inclòs en este annex.
  
Província d'Alacant/Alicante: Albatera, Aspe, El Camp de Mirra/Campo de Mirra, Castell de Castells, Crevillent, Elx/Elche, Finestrat, Petrer, Pinoso, Santa Pola, Vall de Gallinera, Villena.
  
Província de Castelló/Castellón: Ares del Maestre, Atzeneta del Maestrat, Barracas, Benafigos, Bejís, Castell de Cabres, Castellfort, Castillo de Villamalefa, Cinctorres, Cortes de Arenoso, El Toro, Herbés, Jérica, La Mata, Les Coves de Vinromà, Morella, Pina de Montalgrao, La Pobla de Benifassà, Portell de Morella, Todolella, Torás, Vallibona, Vilanova d'Alcolea, Villafranca del Cid, Villahermosa del Río, Vistabella del Maestrazgo, Xert, Zorita del Maestrazgo.
  
Província de València: Ademuz, Alcublas, Alpuente, Andilla, Aras de los Olmos, Ayora, Buñol, Calles, Casas Altas, Castielfabib, Cofrentes, Cortes de Pallás, Chelva, Chiva, Higueruelas, Jalance, Llíria, l'Olleria, Puebla de San Miguel, Requena, Sinarcas, Serra, Teresa de Cofrentes, Titaguas, Sagunt/Sagunto, Sinarcas, Utiel, Vallanca, Villargordo del Cabriel, La Yesa.